Tolong jelaskan mengenai Andrea Palladio dalam bahasa melayu

Andrea Palladio ( , ; 30 November 1508 – 19 Ogos 1580) ialah seorang arkitek Renaissance yang bergiat di Republik Venezia. Beliau dikenal atas karyanya seni bina megah bergaya Rom. Beliau juga menulis buku bertajuk I quattro libri dell'architettura ("Empat Buku Seni Bina", 1570), suatu buku berkenaan teori-teori penting tentang seni bina Renaissance. Buku tersebut merupakan salah satu buku-buku seni bina yang paling berpengaruh di dunia. Kemuncak pengaruh Palladio berlaku pada abad ke-18 ketika zaman Kebangkitan Klasik (Classical Revival) terjadi dan mengakibatkan idea Palladianisme menyebar hingga ke Eropah dan Amerika. Gaya seni bina Palladio yang paling sering ditiru ialah teknik gerbang yang disangga turus-turus kecil dan diapit dengan turus-turus yang lebih besar.